হোপি
হোপি (ইংরেজি ভাষায়: Hopi) একটি পুয়েবলো জনগোষ্ঠী যাদের অবস্থান এই গোষ্ঠীগুলোর মধ্যে সবচেয়ে পশ্চিমে। অ্যারিজোনা অঙ্গরাজ্যের উত্তর-পূর্বাঞ্চলে নাভাহো রেজারভেইশনের মাঝামাঝি স্থানে এবং পেইন্টেড মরুভূমির এক প্রান্তে এই জনগোষ্ঠীর অবস্থান। আগে তাদেরকে মোকি বা মোকুই নামেও ডাকা হত। এই গোষ্ঠীর মানুষ হোপি ভাষা (শোশোনীয় ভাষার ইউটো-অ্যাজটেকীয় মূল) দিয়ে কথা বলে। বিংশ শতকের শেষ দিকে প্রায় ৬,০০০ হোপি ছিল। তারা পাথর দিয়ে তৈরি উঁচু পুয়েবলো কাঠামোর বাড়ি বানিয়ে থাকত। এছাড়া তাদের ছোট ছোট স্বাধীন শহরও ছিল। তাদের অধিকাংশ বসতিই ছিল উঁচু ভূমিতে।